**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΩΝ ΚΑΙ ΩΡΟΜΙΣΘΙΩΝ**

Ενημερώνουμε τους εκπαιδευτικούς, οι οποίοι προσλαμβάνονται ως αναπληρωτές ή ωρομίσθιοι, ότι κατά την προσέλευσή τους στη σχολική μονάδα τοποθέτησης για πρόσληψη, **οφείλουν να προσκομίσουν ΟΛΑ τα συνημμένα έντυπα και τα κάτωθι δικαιολογητικά:**

1. **Αντίγραφο πτυχίου** (αν πρόκειται για πτυχίο Πανεπιστημίου του εξωτερικού χρειάζεται να κατατεθεί επιπλέον το απολυτήριο Λυκείου, η επίσημη μετάφραση και αναγνώριση από το ΔΟΑΤΑΠ).
2. **Πιστοποιητικό Παιδαγωγικής και Διδακτικής Επάρκειας** (όπου απαιτείται).
3. **Φωτοτυπία ταυτότητας**
4. **Διδακτορικό/Μεταπτυχιακό ή Σεμινάριο 400 ωρών στην ΕΑΕ** (αν η πρόσληψη γίνει από τους πίνακες της ειδικής Αγωγής). Αν πρόκειται για πτυχίο Πανεπιστημίου του εξωτερικού χρειάζεται να κατατεθεί επιπλέον η επίσημη μετάφραση και αναγνώριση από το ΔΟΑΤΑΠ.
5. **Αίτηση αναγνώρισης συνάφειας διδακτορικού/μεταπτυχιακού** που δεν είναι απαραίτητο προσόν διορισμού και η οποία πρέπει να πρωτοκολληθεί στο σχολείο. Εφιστούμε την προσοχή σας στο εξής: Η προσμέτρηση του διδακτορικού/μεταπτυχιακού για μισθολογική εξέλιξη θα αρχίσει αυστηρά και απαρέγκλιτα από την ημερομηνία υποβολής της αίτησης σας. Η αίτηση πρέπει να συνοδεύεται από τον Διδακτορικό/Μεταπτυχιακό τίτλο σπουδών. Αν πρόκειται για πτυχίο Πανεπιστημίου του εξωτερικού, χρειάζεται να κατατεθεί επιπλέον η επίσημη μετάφραση και αναγνώριση από το ΔΟΑΤΑΠ.
6. **Αίτηση αναγνώρισης προϋπηρεσίας.** Η αίτηση πρωτοκολλείται στο σχολείο. Εφιστούμε την προσοχή σας στο εξής: Η προσμέτρηση της προϋπηρεσίας για μισθολογική εξέλιξη θα αρχίσει αυστηρά και απαρέγκλιτα από την ημερομηνία υποβολής της αίτησης σας.

Για την **αναγνώριση προϋπηρεσίας** **και τη μισθολογική κατάταξη**:

1. Για προϋπηρεσία που έχει προσφερθεί σε σχολικές μονάδες Α/θμιας και Β/θμιας :

* **Βεβαιώσεις προϋπηρεσίας**
* **Τα σχετικά ένσημα ή βεβαιώσεις ασφαλιστικού φορέα** που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η.

1. Για προϋπηρεσία, η οποία έχει προσφερθεί σε άλλους φορείς απαιτούνται:

* οι **αποφάσεις** πρόσληψης και απόλυσης
* **βεβαίωση** από τον φορέα απασχόλησης όπου προκύπτει με απόλυτη σαφήνεια: η ιδιότητα με την οποία υπηρέτησαν, η σχέση εργασίας , το ωράριο (πλήρες ή μειωμένο), το υποχρεωτικό πλήρες ωράριο (σε περίπτωση εργασίας με μειωμένο ωράριο), η διάρκεια των προϋπηρεσιών αυτών.
* **βεβαίωση** του φορέα απασχόλησης στην οποία θα αναφέρεται η νομική μορφή του, καθώς και αν υπάγεται στο πεδίο εφαρμογής της Παραγράφου 1 του άρθρου 7 του Ν.4354/2015
* **Τα σχετικά ένσημα ή βεβαιώσεις ασφαλιστικού φορέα** που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η.

1. **Υπεύθυνη δήλωση** ότι για την εν λόγω προϋπηρεσία δεν έλαβα σύνταξη, αποζημίωση ή άλλο βοήθημα αντί σύνταξης.
2. **Υπεύθυνη δήλωση** περί μη άσκησης ποινικής δίωξης κλπ (απαραίτητη προϋπόθεση για την καταβολή της 1ης μισθοδοσίας).
3. **Υπεύθυνη δήλωση** όπου θα δηλώνεται αν ο αναπληρωτής είναι παλιός ή νέος ασφαλισμένος. Σε περίπτωση παλιού ασφαλισμένου απαιτείται η προσκόμιση ενσήμων ή βεβαίωση απογραφής ΕΦΚΑ που να αποδεικνύουν την παραπάνω ιδιότητα.
4. **Πρόσφατες** **πρωτότυπες** **ιατρικές γνωματεύσεις από Ψυχίατρο και Παθολόγο ή Γενικό Ιατρό** είτε του δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα.
5. **Φωτοτυπία της 1ης σελίδας του βιβλιαρίου τραπεζικού λογαριασμού** με πρώτο δικαιούχο τον αναπληρωτή εκπαιδευτικό/ΕΕΠ/ΕΒΠ.
6. Αποδεικτικό **ΑΦΜ (**εκτύπωση σελίδας από το ΟΠΣΥΔ στην οποία αναφέρεται ο ΑΦΜ**)** και **ΔΟΥ** (όχι εκκαθαριστικό σημείωμα).
7. Αποδεικτικό **ΑΜΚΑ** και **ΑΜΑ (Βεβαίωση απογραφής από e-ΕΦΚΑ).**
8. Για όσους ανήκουν σε ειδική κατηγορία την **Γνωμάτευση του ΚΕΠΑ ή την βεβαίωση της ΑΣΠΕ** (πολύτεκνοι).
9. **Βεβαίωση φοίτησης** σπουδάζοντος **ή βεβαίωση υπηρετούντος** στρατιωτική θητεία τέκνου.

Όλα τα δικαιολογητικά κατατίθενται σε ευκρινή φωτοαντίγραφα και η υποβολή τους είναι υποχρεωτική για την ολοκλήρωση της διαδικασίας πρόσληψης.